S-807/2019

Dómur

Mál þetta er höfðað með ákæru héraðssaksóknara, útgefinni 27. júní 2019, á hendur X, kt. 0000000000, [...], „fyrir hegningar, umferðar og lögreglulagabrot, með því að hafa síðdegis mánudaginn 1. október 2018, ekið bifreiðinni [...], ófær um að stjórna henni örugglega vegna áhrifa slævandi lyfja og ávana og fíkniefna (í blóði mældist alprazólam 31 ng/ml og kókaín 175 ng/ml), án þess að sinna fyrirmælum lögreglu um að stöðva bifreiðina sem gefin voru til kynna með forgangsljósum og hljóðmerkjum lögreglubifreiðar, svo að eftirför lögreglu eftir bifreiðinni hófst, án nægilegrar tillitssemi og varúðar og án þess að hafa ökuskírteini meðferðis, gefa stefnuljós og miða ökuhraða við aðstæður og hraðatakmarkanir í þéttbýli, sem hér greinir:

Ákærða ók bifreiðinni til vinstri austur Flókagötu frá Lönguhlíð, jók ökuhraðann töluvert, þar sem leyfilegur hámarkshraði er 30 km á klukkustund, ók sem leið lá austur Flókagötu, yfir á rangan vegarhelming við enda götunnar og fram úr tveimur kyrrstæðum bifreiðum með sömu akstursstefnu við biðskyldu á vegamótum við Stakkahlíð, ók til vinstri á vegamótunum, án þess að draga úr ökuhraða bifreiðarinnar og virða biðskyldu, þvert í veg fyrir bifreið sem ekið var norður Stakkahlíð við vegamótin, ók áfram norður Stakkahlíð á miklum hraða, þar sem leyfilegur hámarkshraði er 30 km á klukkustund, á miðri akbraut yfir miðlínu á milli akreina með gangstæða aksturstefnu að vegamótum við Háteigsveg, yfir gangbraut og til hægri á vegamótunum, án þess að draga úr ökuhraða bifreiðarinnar og virða biðskyldu, austur Háteigsveg í svigakstri á mikilli ferð, þar sem leyfilegur hámarkshraði er 30 km á klukkustund, yfir miðlínu á milli akreina með gangstæða aksturstefnu við enda götunnar og fram úr tveimur bifreiðum með sömu akstursstefnu, aftari bifreiðinni var vikið til hliðar en sú fremri var kyrrstæð við biðskyldu og gangbraut á vegamótum við Skipholt, ók yfir gangbrautina og til vinstri á vegamótunum norður Skipholt, án þess að draga úr hraða bifreiðarinnar og virða biðskyldu, þvert í veg fyrir bifreið sem ekið var suður Skipholt við vegamótin, ók sem leið lá norður Skipholt á miklum hraða, þar sem leyfilegur hámarkshraði er 50 km á klukkustund, fram hjá vegamótum við Háaleitisbraut og áfram á miklum hraða norðvestur Skipholt, fram hjá vegamótum við Brautarholt þar sem ákærða ók yfir miðlínu milli akreina með gagnstæða akstursstefnu og fram úr bifreið með sömu akstursstefnu, sem vikið var til hliðar auk þess sem bifreiðum úr gagnstæðri átt var vikið til hliðar, því næst til hægri inn á bifreiðastæði framan við Skipholt 21 þar sem ákærða nam staðar og yfirgaf bifreiðina.

Með akstrinum raskaði ákærða umferðaröryggi á alfaraleið en töluverð umferð bifreiða var á allri akstursleið ákærðu.

Telst þetta varða við 1. mgr. 168. gr. almennra hegningarlaga nr. 19/1940, 1. og 3. mgr. 5. gr., 1. mgr. 14. gr., 2. mgr. 15. gr., a. og d. lið 2. mgr. 20. gr., 1. mgr. 22. gr., 1. mgr. 24. gr., 1. og 2. mgr. 25. gr., 2. mgr. 31. gr., 1. mgr. 36. gr., sbr. a., c. og d. lið 2. mgr. sömu greinar, 1. mgr. 37. gr., 2. mgr. 44. gr., 1., sbr. 2. mgr., 45. gr. a. og 2. ml. 1. mgr. 48. gr., allt sbr. 1. mgr. 100. gr., umferðarlaga nr. 50/1987 og við 19. gr., sbr. 41. gr., lögreglulaga nr. 90/1996.

Þess er krafist að ákærða verði dæmd til refsingar, greiðslu alls sakarkostnaðar og til að sæta sviptingu ökuréttar samkvæmt 101. gr. og 102. gr. umferðarlaga nr. 50/1987.“

Málið var dómtekið 18. september 2019.

Ákærða kom fyrir dóm og játaði sök samkvæmt ákæru. Með játningunni, sem fær stoð í gögnum málsins og ekki þykir ástæða til að draga í efa, telst ákærða sönn að sök og hefur unnið sér til refsingar en háttsemi hennar er rétt færð til refsiheimilda í ákæru.

Ákærða hefur samkvæmt sakavottorði ekki sakaferil. Hún játar sök samkvæmt ákærunni. Fyrir dómi var af hennar hálfu lýst erfiðleikum í einkalífi ákærðu, en hún hefði verið í erfiðu sambandi þar sem hún hefði mátt þola ofbeldi og verið í ójafnvægi umrætt sinn. Á hinn bóginn er óhjákvæmilegt að horfa til þess að hér var á ferð háskaakstur, meðal annars um íbúðagötu og við skóla, og ákærða sinnti ekki stöðvunarfyrirmælum lögreglu sem elti hana. Þá liggur fyrir að í blóði ákærðu mældist eftir aksturinn alprazólam og kókaín, eins og rakið er í ákæru. Refsing ákærðu ákveðst fangelsi í tvo mánuði en rétt þykir að fresta fullnustu refsingarinnar og falli hún niður að liðnum tveimur árum haldi ákærða almennt skilorð 57. gr. laga nr. 19/1940. Ákærða verður svipt ökurétti í eitt ár frá birtingu dómsins að telja. Loks verður ákærðu gert að greiða þóknun skipaðs verjanda síns, G-kk-ef S-x-x R-kk-ef lögmanns, 126.480 krónur með virðisaukaskatti, og 150.407 króna annan sakarkostnað. Af hálfu ákæruvaldsins fór P-kk-nf H-kk-nf H-kk-nf saksóknarfulltrúi með málið. Þ-kk-nf D-kk-nf kveður upp dóm þennan.

D Ó M S O R Ð

Ákærða, X, sæti fangelsi í tvo mánuði. Fullnustu refsingarinnar skal frestað og niður skal hún falla að liðnum tveimur árum haldi ákærða almennt skilorð 57. gr. laga nr. 19/1940.

Ákærða er svipt ökurétti í eitt ár frá birtingu dómsins að telja.

Ákærða greiði 126.480 króna þóknun skipaðs verjanda síns, G-kk-ef S-x-x R-kk-ef lögmanns, og 150.407 króna annan sakarkostnað.

Þ-kk-nf D-kk-nf mánuði en rétt þykir að fresta fullnustu refsingarinnar og falli hún niður að liðnum tveimur árum haldi ákærða almennt skilorð 57. gr. laga nr. 19/1940. Ákærða verður svipt ökurétti í eitt ár frá birtingu dómsins að telja. Loks verður ákærðu gert að greiða þóknun skipaðs verjanda síns, G-kk-ef S-x-x R-kk-ef lögmanns, 126.480 krónur með virðisaukaskatti, og 150.407 króna annan sakarkostnað. Af hálfu ákæruvaldsins fór P-kk-nf H-kk-nf H-kk-nf saksóknarfulltrúi með málið. Þ-kk-nf D-kk-nf kveður upp dóm þennan.

Ákærða, X, sæti fangelsi í tvo mánuði. Fullnustu refsingarinnar skal frestað og niður skal hún falla að liðnum tveimur árum haldi ákærða almennt skilorð 57. gr. laga nr. 19/1940.

Ákærða er svipt ökurétti í eitt ár frá birtingu dómsins að telja.

Ákærða greiði 126.480 króna þóknun skipaðs verjanda síns, G-kk-ef S-x-x R-kk-ef lögmanns, og 150.407 króna annan sakarkostnað.

Þ-kk-nf D-kk-nf